**ΔΕΥΤΕΡΕΥΟΥΣΕΣ ΟΝΟΜΑΤΙΚΕΣ ΠΡΟΤΑΣΕΙΣ**

* **Τι και ποιες είναι οι δευτερεύουσες ονοματικές προτάσεις;**

Ονοματικές ονομάζονται οι προτάσεις που λειτουργούν ως ονόματα μέσα στη πρόταση, δηλαδή ως υποκείμενα, αντικείμενα, επεξήγηση, ονοματικοί προσδιορισμοί. Οι δευτερεύουσες ονοματικές προτάσεις είναι:

* Ειδικές
* Ενδοιαστικές
* Βουλητικές
* Πλάγιες ερωτηματικές
* Αναφορικές ονοματικές
1. **Ειδικές προτάσεις:**
	1. Εισάγονται με τους ειδικούς συνδέσμους *ότι, πως, που*
	2. Εκφέρονται με οριστική, για να δηλώσουν το πραγματικό
	3. Είναι υποκείμενο, αντικείμενο, επεξήγηση στο ρήμα της κύριας πρότασης.
		1. Ως αντικείμενο: εξαρτάται από ρήματα που σημαίνουν λέγω, νομίζω, αισθάνομαι, γνωρίζω, δείχνω, υποθέτω, αγνοώ, αντιλαμβάνομαι, διαπιστώνω, δηλώνω, έχω τη γνώμη, είμαι βέβαιος κ.α
		2. Ως υποκείμενο: εξαρτάται από απρόσωπα ρήματα(βρίσκονται σε γ ενικό πρόσωπο και δεν υπάρχει ονομαστική στην πρόταση) και έχουν σημασία συγγενική με τα ρήματα που αναφέρθηκαν: διαδίδεται, λέγεται, δηλώνεται είναι βέβαιο κ. τ. λ
		3. Ως επεξήγηση: όταν προηγείται ουδέτερο δεικτικής ή αόριστης αντωνυμίας(αυτό, εκείνο, ένα κ.α). Επίσης, η δευτερεύουσα πρόταση που λειτουργεί ως επεξήγηση χωρίζεται πάντα από την κύρια με κόμμα.
2. **Βουλητικές προτάσεις:**
	1. Εισάγονται με τον βουλητικό σύνδεσμο *να*
	2. Εκφέρονται με οριστική για να δηλώσουν το πραγματικό
	3. Είναι υποκείμενο, αντικείμενο, επεξήγηση στο ρήμα της κύριας πρότασης.
		1. Ως αντικείμενο: εξαρτάται από ρήματα που σημαίνουν θέλω, μπορώ, προτρέπω, εμποδίζω, αναγκάζομαι, αισθάνομαι, οφείλω, ζητώ, πρέπει κ.α
		2. Ως υποκείμενο: εξαρτάται από απρόσωπα ρήματα που έχουν συγγενική σημασία με τα άνω ρήματα.
		3. Ως επεξήγηση: όταν προηγείται ουδέτερο δεικτικής ή αόριστης αντωνυμίας.
3. **Ενδοιαστικές προτάσεις:**
	1. Εισάγονται με τους ενδοιαστικούς συνδέσμους *μη, να μη*
	2. Εκφέρονται με οριστική, για να δηλώσουν το πραγματικό.
	3. Είναι υποκείμενο, αντικείμενο επεξήγηση στο ρήμα της κύριας πρότασης.
		1. Ως αντικείμενο: εξαρτάται από ρήματα που σημαίνουν φοβάμαι, ανησυχώ, προσέχω, υποπτεύομαι, έχω ανησυχία, έχω υποψία, παίρνω τα μέτρα μου, φυλάγομαι κ.α
		2. Ως υποκείμενο: εξαρτάται από απρόσωπα ρήματα που έχουν συγγενική σημασία με τα άνω ρήματα.
		3. Ως επεξήγηση: όταν προηγείται ουδέτερο δεικτικής ή αόριστης αντωνυμίας.

**Ασκήσεις εμπέδωσης:**

1. *Να υπογραμμίσεις τις δευτερεύουσες ονοματικές προτάσεις, να δηλώσεις τον τρόπο εισαγωγής και να βρεις το συντακτικό τους ρόλο:*

|  |
| --- |
| **Ειδικές προτάσεις:** |
| 1. Νομίζω ότι η αλληλογραφία με ανθρώπους από ξένες χώρες είναι πολύ ενδιαφέρουσα.
 |
| 1. Δεν ήταν γνωστό ότι ο παραλήπτης είχε αλλάξει διεύθυνση.
 |
| 1. Είναι πιθανό πως δεν άκουσε από το ραδιόφωνο τη συνταρακτική είδηση για το ατύχημα
 |
| 1. Όλοι το γνωρίζουν πολύ καλά αυτό, πως η ποιότητα των τηλεπικοινωνιών σήμερα εξελίσσεται ραγδαία.
 |
| 1. Κανείς δεν ήξερε πως η μητέρα του ζούσε στην Αγγλία.
 |
| 1. Υπήρχε η υποψία πως οι εχθροί θα επιτεθούν ξανά.
 |
| 1. Οι γονείς του δήλωσαν αυτό, πως αν ανεβάσει τους βαθμούς του θα του χαρίσουν το αγαπημένο του αυτοκίνητο.
 |
| **Βουλητικές προτάσεις:** |
| 1. Ξαφνικά ένιωσε να ξυπνάει μέσα του ένα παράξενο μίσος
 |
| 1. Είναι κρίμα να καταστραφεί μια τόσο ωραία πλατεία
 |
| 1. Δεν είναι σωστό να φέρεσαι με αγένεια.
 |
| 1. Έτυχε να μου μιλήσουν για σένα πολλοί άνθρωποι.
 |
| 1. Τους περικύκλωσαν και σκέφτονταν να τους συλλάβουν ζωντανούς.
 |
| 1. Πιστεύω να κατάλαβε το λάθος του.
 |
| 1. Εμένα ένα πράγμα με νοιάζει, να ασχοληθώ με το επάγγελμα που αγαπώ.
 |
| **Ενδοιαστικές προτάσεις:** |
| 1. Φοβάται πολύ μην τον πιάσουν αιχμάλωτο.
 |
| 1. Ανησυχούσε μήπως τον παρακολουθούν
 |
| 1. Φοβήθηκαν μήπως αλλάξουν οι διαθέσεις τους.
 |
| 1. Ένα μόνο με τρομάζει, μην αρρωστήσει ο πατέρας μου.
 |
| 1. Ανησυχούσε μην πέσει χιόνι.
 |
| 1. Υπήρχε φόβος, μην κλείσουν τα σχολεία και χαθεί η σχολική χρονιά.
2. Κάθε Κυριακή είχαμε τον ίδιο φόβο, μη γίνουν επεισόδια στο γήπεδο.
 |

1. *Στις παρακάτω προτάσεις να αντικαταστήσετε τα υπογραμμισμένα ονοματικά σύνολα με δευτερεύουσες ονοματικές προτάσεις:*
	1. Ο φόβος της αποτυχίας τον κρατούσε σε αγωνία.
	2. Επιβάλλεται η άμεση κινητοποίηση όλων.
	3. Δεν αναγνωρίζει το σφάλμα του.
	4. Ανακοινώθηκε η έναρξη των διαπραγματεύσεων.
	5. Η περιστροφή της γης γύρω από τον ήλιο δεν αμφισβητείται πια από κανέναν επιστήμονα.
	6. Του ευχήθηκαν γρήγορη ανάρρωση.
	7. Δεν σου ταιριάζει η άπρεπη και αδιάκριτη συμπεριφορά.
	8. Μου ζήτησε δανεικά.
	9. Δεν επιτρέπεται η ρήψη απορριμμάτων σε οποιοδήποτε χώρο.
	10. Απαγορεύτηκε από το Λιμεναρχείο ο απόπλους των πλοίων.
2. *Να αντικαταστήσετε τις δευτερεύουσες ονοματικές προτάσεις με ένα κατάλληλο ονοματικό σύνολο.*
	1. Αποφάσισε να αφήσει ελεύθερους του κρατουμένους.
	2. Το υπουργείο γνώριζε ότι οι εργασίες είχαν σταματήσει.
	3. Θεωρώ ότι είναι απαράδεκτη η συμπεριφορά του.
	4. Φοβόταν μήπως πεθάνει.
	5. Αντιλαμβάνομαι πως η προσπάθεια σου είναι δύσκολη.
	6. Ήταν φανερό ότι είχε συγκινηθεί.
	7. Μου είναι δύσκολο να ξυπνάω πρωί.
3. *Να σχηματίσετε προτάσεις δευτερεύουσες ονοματικές και σε κάθε μία να δηλώνεται ο συντακτικός τους ρόλος(υποκείμενο, αντικείμενο, επεξήγηση). Σας δίνονται τα ρήματα εξάρτησης των δευτερευουσών προτάσεων.*

|  |  |
| --- | --- |
| **Ρήμα εξάρτησης** | **Δευτερεύουσα ονοματική** |
| Διαπιστώνω  |  |
| Εμποδίζω  |  |
| Ανησυχώ  |  |

1. **Ερωτηματικές προτάσεις:**
	1. Εισάγονται με ερωτηματικές αντωνυμίες(ποιος, πόσος, τι), ερωτηματικά επιρρήματα(πού, πότε, πως) και συνδέσμους(αν, γιατί, μήπως)
	2. Εκφέρονται με οριστική για να δηλώσουν το πραγματικό
	3. Είναι υποκείμενο, αντικείμενο, επεξήγηση στο ρήμα της κύριας πρότασης:
		1. Ως αντικείμενο: εξαρτάται από ρήματα που σημαίνουν ερώτηση, απορία, αμφιβολία, γνώση, άγνοια, αίσθηση, σκέψη, φροντίδα ή φράσεις με παρόμοια σημασία.
		2. Ως υποκείμενο: σε απρόσωπα ρήματα και εκφράσεις που έχουν συγγενική σημασία με τα άνω ρήματα.
		3. Ως επεξήγηση: όταν προηγείται ουδέτερο δεικτικής ή αόριστης αντωνυμίας.
	4. Διακρίνονται σε πλάγιες ερωτήσεις ολικής άγνοιας και σε πλάγιες μερικής άγνοιας:
		1. Ολικής άγνοιας: εισάγονται με τα ερωτηματικά μόρια αν και μήπως.
		2. Μερικής άγνοιας: εισάγονται με ερωτηματικές αντωνυμίες και με ερωτηματικά επιρρήματα.
2. Να υπογραμμίσετε τις δευτερεύουσες ονοματικές προτάσεις, να δηλώσετε τον τρόπο εισαγωγής και να βρείτε το συντακτικό τους ρόλο:

|  |
| --- |
| Ερωτηματικές προτάσεις: |
| 1. Με ρώτησε τι έγραφαν σήμερα οι εφημερίδες
 |
| 1. Δεν υπάρχει καμιά πληροφορία τι απέγιναν οι ναυαγοί
 |
| 1. Σκέψου πώς θα περνούσες την τάξη, αν δε σε βοηθούσα.
 |
| 1. Δεν έχω ιδέα ποιος το έκανε
 |
| 1. Είναι ζήτημα αν διάβασε καθόλου σήμερα.
 |
| 1. Στην ερώτηση μου, πώς τη λένε, έκανε ότι δε με άκουσε
 |
| 1. Δεν είμαι βέβαιος αν είδε το Γιάννη
 |
| 1. Είναι ζήτημα αν του φτάνει ο μισθός του για να ζήσει
 |
| 1. Σου εξήγησε γιατί ήρθε;
 |
| 1. Αυτό μόνο θέλω να μάθω από σένα, ποιος με πρόδωσε
 |
| 1. Δεν αντιλαμβανόταν τι ήταν το ασύρματο τηλέφωνο.
 |

1. Να βρείτε ποιες από τις παρακάτω προτάσεις είναι πλάγιες ολικής ή μερικής άγνοιας:
	1. Επιτέλους αποφάσισε αν θα έρθεις μαζί μας ή θα πας με τους άλλους.
	2. Η μητέρα του με ρώτησε μήπως είδα πουθενά τα γραμματόσημα.
	3. Δεν μπορώ να σου εξηγήσω γιατί αυτοί οι δύο βρίσκονται σε συνεχή διαμάχη.
	4. Τι τον ρωτάς αν έγραψε καλά.
	5. Δεν μου είπες πόσα χρήματα σου έδωσε.
2. Να μετατρέψεις τις παρακάτω ευθείες ερωτήσεις σε πλάγιες, αφού τις εξαρτήσεις από τα ρήματα που σου δίνονται:

|  |  |
| --- | --- |
| Ευθεία ερώτηση  | Πλάγια ερώτηση |
| Εσύ τι θα έκανες στη θέση μου; | Τον ρώτησε |
| Ποιος θα ταξιδέψει μαζί σας; | Απορούσε |
| Τι σας έκανε και είστε θυμωμένοι; | Δεν ήξερα |
| Θα φύγεις ή θα μείνεις; | Τον ρωτούσε επίμονα |
| Πώς αντιμετώπισε τα παιδιά σας; | Ζήτησε να μάθει |

**Ευθείες ερωτήσεις**: είναι οι κύριες προτάσεις με τις οποίες διατυπώνουμε μια ερώτηση. Στο τέλος, υπάρχει ερωτηματικό. Διακρίνονται σε:

* 1. Ερωτήσεις ολικής άγνοιας: μπορούμε να απαντήσουμε με ένα απλό ναι ή όχι. Μπορεί να είναι διμελείς, δηλαδή να αποτελείται από δύο ερωτηματικές προτάσεις που συνδέονται με το διαχωριστικό σύνδεσμο ή.
	2. Ερωτήσεις μερικής άγνοιας: εισάγονται με μια ερωτηματική αντωνυμία ή με ένα ερωτηματικό επίρρημα(ποιος, πότε, πού…..). Η απάντηση δίνεται με μια λέξη ή φράση
1. Ποιες από τις παρακάτω ευθείες ερωτήσεις είναι ολικής ή μερικής άγνοιας;
	1. Μήπως σε μάλωσε η μητέρα σου;
	2. Τι θέλει τέτοια ώρα;
	3. Να περιμένω;
	4. Πώς ήρθαν;
	5. Άραγε το ξέρει;
	6. Ποιος φωνάζει τόσο δυνατά;
2. Στις παρακάτω περιόδους να βρείτε τις πλάγιες προτάσεις και να τις μετατρέψετε σε ευθείες και το αντίστροφο:
	1. Ρώτησε τον Κώστα αν έστειλε το γράμμα.
	2. Κανένας δεν ξέρει για ποιον λόγο με τιμώρησαν.
	3. Ο καθηγητής μου είπε: «Γράφε πιο καθαρά».
	4. Ο Γιώργος δεν ήξερε πώς να δικαιολογήσει αυτόν το «φουσκωμένο» λογαριασμό τηλεφώνου.
	5. Ο Γιάννης μου φώναξε από μακριά: «Αν έρθεις νωρίς, θα πάμε στο θέατρο».
	6. Ρώτησέ τον αν θα μείνει στο σπίτι μας ή θα πάει στο ξενοδοχείο.
	7. Αυτό να ρωτήσεις τον Πέτρο, μήπως θέλει κι εκείνος να στείλει μήνυμα.
	8. Με ρώτησε: « Θα πας ταξίδι»;
	9. Του φώναξε θυμωμένος: « Φύγε γρήγορα από εδώ».
	10. Απορώ πώς έγραψε τόσο καλά στις εξετάσεις.
	11. Έμαθαν με ποιον είχαν τελικά μιλήσει στο τηλέφωνο.
	12. Σκέψου γιατί συμπεριφέρθηκε έτσι.
	13. Έχει την πρόθεση να μας συμπαρασταθείς;
	14. Δε μου είπατε αν πήρατε το μήνυμα μου στον υπολογιστή σας.
	15. Δεν καταλάβαινε τι είχε συμβεί στον υπολογιστή του.
	16. Πήρες το γράμμα που σου έστειλα;
	17. Όλοι νοιάζονταν πώς θα με βοηθήσουν.
	18. Δεν υπάρχει πληροφορία αν το γράμμα έφτασε στον προορισμό του.
	19. Πόσο θα μας κοστίσει αυτή η δουλειά;

ΔΕΥΤΕΡΕΥΟΥΣΕΣ ΑΝΑΦΟΡΙΚΕΣ ΠΡΟΤΑΣΕΙΣ

**Διακρίνονται σε ονοματικές και επιρρηματικές προτάσεις**.

* Ως ονοματικές( ή ελεύθερες) μπορεί να είναι υποκείμενο, αντικείμενο, κατηγορούμενο, ομοιόπτωτος προσδιορισμός(παράθεση, επεξήγηση, επιθετικός ή κατηγορηματικός προσδιορισμός), ετερόπτωτος προσδιορισμός. Προσδιορίζουν κάποιο όρο της κύριας πρότασης.
* Εισάγονται με τις αναφορικές αντωνυμίες όσος, όποιος, οποιοσδήποτε, που, ό, τι, κ.α).
* Εκφέρονται με οριστική, γιατί δηλώνουν το πραγματικό.

**Όταν η αναφορική πρόταση είναι επιθετικός προσδιορισμός, εισάγεται με το οποίος, οποία, οποίο, που.**

Ως επιρρηματικές εισάγονται με αναφορικά επιρρήματα (όπου, όπως, όποτε) και δεν είναι τίποτα συντακτικά μέσα στην πρόταση. Εκφράζουν όμως επιρρηματικές σχέσεις(υπόθεση, αιτία, σκοπό, παραχώρηση, αποτέλεσμα κ.α)

**Ασκήσεις εμπέδωσης:**

1. Στις παρακάτω προτάσεις να βρείτε τις δευτερεύουσες αναφορικές ονοματικές προτάσεις και να δηλώσετε το συντακτικό τους ρόλο:
	1. Όσοι τελειώνουν τη δουλειά τους να φύγουν.
	2. Αυτός ο άνθρωπος είναι ό, τι χειρότερο μπορείς να φανταστείς.
	3. Οι μαθητές που προσπαθούν γράφουν συνήθως καλά.
	4. Τελικά αυτό ήταν το καλύτερο, ό, τι μου πρότεινες εσύ.
	5. Χαιρετούσε όσους συναντούσε στο δρόμο του.
	6. Όποιος βιάζεται σκοντάφτει.
	7. Ψάχνω ένα τρόπο που να μου λύσει τα προβλήματα.
	8. Όποιος φυλάει τα ρούχα του έχει τα μισά.
	9. Πάρε το βιβλίο όποιου συμμαθητή σου θέλεις.
	10. Στην Ελλάδα είσαι ό, τι δηλώσεις.
	11. Τα γατάκια που γεννήθηκαν χθες ήταν μαύρα.
2. Στις παρακάτω προτάσεις να βρείτε τις δευτερεύουσες επιρρηματικές προτάσεις:
	1. Ο Γιάννης προσπάθησε όσο μπορούσε.
	2. Όσο σκεπάζει ο ουρανός, τόσα σκεπάζει η μάνα.
	3. Μας διηγήθηκε το περιστατικό, όπως έγινε.
	4. Όπου γύριζες συναντούσες άντρες, γυναίκες, παιδιά.
	5. Όσο και να φοβέριζαν το χωριό, ποτέ δεν το πάτησαν.
3. Να αντικαταστήσετε τις παρακάτω αναφορικές προτάσεις με επίθετα ή μετοχές και το αντίστροφο:
	1. Μας διηγήθηκε μια ιστορία που πολύ μας συγκίνησε.
	2. Έφυγε σαν βρεγμένη γάτα.
	3. Ο εργοδότης μου είναι άνθρωπος που επιμένει στη συνέπεια.
	4. Δεν πρέπει να είμαστε αχάριστοι απέναντι στους ευεργέτες μας.
	5. Μιλάει συχνά για όσα πέρασε.
	6. Κανείς από όσους είχαν αιχμαλωτίσει δε γύρισε στην πατρίδα του.
	7. Όλοι όσοι έπαιξαν μαζί μου στην ομάδα βοήθησαν να πάρουμε την πρώτη θέση στο πρωτάθλημα.
	8. Να ενημερώσεις όσους ενδιαφέρονται.

ΔΕΥΤΕΡΕΥΟΥΣΕΣ ΕΠΙΡΡΗΜΑΤΙΚΕΣ ΠΡΟΤΑΣΕΙΣ

* Τι και ποιες είναι οι δευτερεύουσες επιρρηματικές προτάσεις;

Επιρρηματικές ονομάζονται οι προτάσεις οι οποίες προσδιορίζουν ως επιρρηματικοί προσδιορισμοί κυρίως το ρήμα της πρότασης από την οποία εξαρτώνται. Οι δευτερεύουσες επιρρηματικές προτάσεις είναι:

* Αιτιολογικές : γιατί, επειδή, διότι, καθώς κ. α(εκφράζουν αίτια)
* Τελικές: να, για να(εκφράζουν σκοπό)
* Χρονικές: ενώ, όταν, καθώς, αφού, μόλις, σαν, πριν, προτού, αφότου, άμα(εκφράζουν χρόνο)
* Υποθετικές: αν, εάν, σαν, άμα, έτσι και, σε περίπτωση που( εκφράζουν υπόθεση και δηλώνουν το πραγματικό ή το μη πραγματικό)
* Συμπερασματικές – αποτελεσματικές: ώστε, που, να(εκφράζουν συμπέρασμα). Υποσημείωση: στην αρχή της πρότασης το ώστε εισάγει κύρια πρόταση
* Εναντιωματικές / παραχωρητικές: αν και, μολονότι, ενώ, και ας(εκφράζουν εναντίωση.

**Ασκήσεις εμπέδωσης:**

1. Να βρείτε και να χαρακτηρίσετε τις δευτερεύουσες επιρρηματικές προτάσεις.
	1. Σπείρε, να θερίσεις.
	2. Δουλεύει μέρα νύχτα, γιατί έχει χρέη.
	3. Αν δεν σου κάνει κόπο, στείλε μου τις ηλεκτρονικές διευθύνσεις που σου ζήτησα.
	4. Αν και το Ευρωπαϊκό Κοινοβούλιο είχε ζητήσει τη λήψη μέτρων, το πρόβλημα δεν αντιμετωπίστηκε επαρκώς.
	5. Ήταν δεμένος έτσι, ώστε να μη μπορεί να ξεφύγει.
	6. Ενώ έχει λεφτά, μετράει και τη δεκάρα.
	7. Αφού πάρω την άδεια μου, θα πάω διακοπές.
	8. Περάσαμε τόσο ωραία, ώστε πήραμε την απόφαση να ξαναπάμε στο νησί.
	9. Μας έκανε όλους να τον λυπηθούμε.
	10. Μολονότι με προσκάλεσαν δεν πήγα.
	11. Αν η Ελλάδα δεν ανήκε στην Ευρωπαική Ένωση θα έμενε πίσω σε πολλού τομείς.